A) in is-sena, l-għada tal- J festa ta' San Nikola, se U jaħbat Jum l-Imnarja li hija festa ddedikata liż-żewġ appostli kbar San Pietru u San Pawl. Nafu lkoll kif din il-festa ġġib magħha diversi tradizzjonijiet antiki li għall- grazzja t'Alla għadhom ħajjin fostna. Il-lejla ta' bejn it-28 u d- 29 ta' Ġunju diversi nies jieħdu gost iqattgħuha fil-Buskett — fost l-għana u l-ikel tal- fenek ma' xarba nbid tajjeb. L-għada, imbagħad, propju nhar il-festa, ikun hemm il- wirja tal-bhejjem filgħodu kif ukoll it-tiġrijiet tal-bhejjem li jsiru waranofsinhar fit-triq ta' taħt is-Saqqajja tar-Rabat li tieħu għas-Siġġiewi. Niftakarni meta kont tifel konna mmorru numerużi għal dawn it-tiġrijiet. Sriebet twal ta' nies mis- Siġġiewi — u minn bnadi oħra naturalment — kienu jerħulha bil-mixi lejn is-Saqqajja. Għall-ħabta tat- 3.00 kienu jibdew it-tiġrijiet: mill-plieri t'isfel nett jitilqu ż-żwiemel jew l-ibgħula u minn dawk iktar 'il fuq kienu jibdew it-tiġrijiet tal-ħmir u jibqgħu telgħin sa quddiem il-gallerija fejn, fi żmien il-Kavallieri, kien ikun hemm il-Gran Mastru li mbagħad jippremja lir-rebbieħa. U x'kienu jagħtuhom lil dawn2 L-ewwel tliet postijiet f'kull tiġrija kienu jingħataw palju: aħmar għall-ewwel, ikħal għat-tieni u isfar għat-tielet post. Wara t-tiġrijiet kollha, arana kulħadd jerġa' lura lejn ir-raħal. Ir-rebbieħa tal-palju arahom neżlin lura kburin ixejru l-palju u, flimkien ma' ġuvintur oħra, jibdew iwaddbu t-tuffieħ lin-nies u saħansitra l-qubbajd lill-maħbuba tagħhom li kienet tkun tistenna mat-triq. Il-palju kien ikun magħmul minn drapp fin ħafna li, wara r-rebħa, ħafna drabi kien jingħata lill-knisja biex issir xi terħa tal-altar, jew lil xi saċerdot biex minnu jagħmel pjaneta, jew inkella kien jintuża bħala pavaljun mat-twieqi jew mal-gallerija għal waqt il-purċissjoni tal-Qalb ta' Ġesti u ta' Corpus. Fir-ritratt t'hawn fuq;; meħud fl-Imnarja tal-1909, jiġifieri mitt sena ilu eżatt, tidher il-bagħla ta' Toni Muscat (Tal-Megin) li rebħet l-ewwel post bosta drabi. Mix-xellug għal-lemin jidhru Karmnu Muscat (Tal-Megin), Ċikku Schembri (Tal-Furnar), Ġużeppi Muscat, Salvu Muscat (ta' xi sentejn) riekeb fuq dahar il-bagħla, Toni Muscat (sid il-bagħla) u t-tfajjel Ġużeppi Muscat (kollha Tal-Megin).